આ અંગે મળતી માહિતી અનુસાર સુરત જિલ્લાના માંડવી તાલુકાનાં ભાતખાઈ ગામે રહેતા મિરાબેન જશવંતભાઈ ચૌધરી (ઉ.વર્ષ 45) પોતાના ખેતરે કામ માટે ગઈ હતી. ત્યાંથી કામ પતાવીને ઘરે પરત પગપાળા આવી રહી હતી ત્યારે પૂરઝડપે આવતી એક ટ્રક નંબર જીજે 17ટી 3599ના ચાલકે ભાતખાઈ ગામની સીમમાં બેડધા જવાના રોડ પર મિરાબેનને અડફેટમાં લેતા તેને માથાના તેમજ શરીરના અન્ય ભાગે ગંભીર ઇજા થતાં તેનું સ્થળ પર જ મોત થયું હતું. બનાવ અંગે માંડવી પોલીસ સ્ટેશનમાં તેમના પુત્ર મેહુલ ચૌધરીએ ટ્રક ચાલક વિરુદ્ધ ફરિયાદ નોંધાવતા માંડવી પોલીસ માંડવી પોલીસે ગુનો નોંધી આગળની તપાસ હાથ ધરી છે.